kulupu nena Alepen (toki Tosi: Alpen) anu kulupu nena Alepe (toki Kanse: Alpes, toki Lowensina: Alpe) anu kulupu nena Alepi (toki Italija: Alpi) li kulupu pi nena ma lon ma Elopa. kulupu nena li lon ma mute ni:
ma Esalasi
ma Italija
ma Kanse
ma Suwasi
ma Tosi
ma Lowensina
ma Lisensan
kulupu ni la nena ma pi suli nanpa wan li nena ma walo (toki Kanse: Mont Blanc, toki Italija: Monte Bianco). ona li lon ma Kanse lon ma Italija.
kulupu ni li lon poka pi ma tomo Sijete, lon poka pi ma tomo Nise, lon poka pi ma tomo Win.
nena Großglockner li nena pi suli mute mute. kulupu nena li lete mute. ko lete walo mute li kama lon nena. jan mute li tawa kulupu nena Alepen tan ni.
jan li lon ma ni lon tenpo pi majuna mute. jan li lukin e sijelo moli pi jan majuna lon tenpo sike nanpa 1991. jan ni li lon tenpo pi weka pi tenpo sike MMLLA. jan pi tenpo sin li pana e nimi Esi (toki Tosi: Ötzi) tawa ona.
ma ni li tomo pi jan LLTTAAA. tenpo sike ale la, jan WAMAAA li kama lon ma ni lon tenpo musi.